ኢትዮጵያ ቡና ከ ደደቢት – ቀጥታ የጽሁፍ ስርጭት   
4ኛ ዳኛው 3 ተጨማሪ ደቂቃዎች አሳይቷል፡፡ በተለምዶ ዳፍ ትራክ በሚባለው አካባቢ መጠነኛ የደጋፊዎች ግጭት ቢፈጠርም ፖሊስ በቶሎ ተቆጣጥሮታል፡፡በጨዋታው ተስፋ የቆረጡ ጥቂት የማይባሉ የቡና ደጋፊዎች ሜዳውን ለቀው እየወጡ ይገኛሉ፡፡ ሳምሶን ጥላሁን ወጥቶ አቤል ያለው ገብቷል፡፡ሳሙኤል ሳኑሚ ከጋቶች የተሸማለትን ኳስ ተንሸራቶ ወደ ግብ ሞክሮ ወደ ውጪ ወጥቶበታል፡፡አማኑኤል ዮሃንስ ወጥቶ ዊልያም ያቡን ገብቷል፡፡ ጌታነህ ከበደ የዳኛውን ውሳኔ በመቃወም ባሳየው ያልተገባ ባህርይ የማስጠንቂያ ካርድ ተመልክቷል፡፡ ደደቢቶች በዛረው ጨዋታ በርካታ የማስጠንቀቂያ ካርዶችን እየተመለከቱ ይገኛሉ፡፡ ስዩም ተስፋዬ ኤልያስ ማሞ ላይ በሰራው ጥፋት የማስጠንቀቂያ ካርድ ተመልክቷል፡፡ በጨዋታው እስካሁን 3 የደደቢት ተጫዋቾ በኤልያስ ማሞ ምክንያት የቢጫ ካርድ ሰለባ ሆነዋል፡፡ በተመሳሳይ መሃመድ ከቀኝ መስመር አፈትልኮ በመግባት የሞከረው ኳስ መረቡን ታኮ ወደ ውጪ ወጥቷል አብዱልከሪም መሃመድ ከኤልያስ ማሞ የተቀበለውን ኳስ ተጠቅሞ ከደደቢት የግብ ክልል ቀኝ ጠርዝ የመታው ኳስ ኢላማውን ሳጠብቅ ቀርቷል፡፡ አማኑኤል ዮሃንስ አመቻችቶ ያሻገረለትን ኳስ ሳሙኤል ሳኑሚ በቀላሉ ለደደቢቱ ግብ ጠባቂ ክሌመንት አሳቅፎታል፡፡ ኢትዮጵያ ቡናዎች በደደቢት የፍጹም ቅታት ምት ሳጥን ጠርዝ ላይ ያገኙትን የቅጣት ምት ኤልያስ ማሞ መትቶ ክሌመንት በቀላሉ መልሶበታል፡፡4ኛ ዳኛው 2 ተጨማሪ ደቂቃዎች አሳይተዋል ጋቶች ፓኖም ከእሱ ጋር በአንድ ሁለት ቅብብል ወደ ውስጥ በመግባት የሞከረው ኳስ በግቡ አናት ወደ ላይ ወጥቷል፡፡ ጌታነህ ከበደ የግብ ጠባቂው ዮሃንስ በዛብህን ከግብ ክልሉ መውጠት ተመልክቶ ከርቀት የሞከረው ኳስ ለጥቂት ወደ ውጪ ወጥቷል፡፡ ኢትዮጵያ ቡናዎች ከሀሪሰን የቀይ ካርድ በኋላ ወደ ጨዋታው ለመመለስ ጥረት በማድረግ ላይ ይገኛሉ፡፡ አብዱልከሪም መሃመድ ከፍፁም ቅታት ምት ሳጥን ውጪ አክርሮ የመታውን ኳስ ግብ ጠባቂው ክሌመንት በአስደናቂ ሁኔታ አውጥቶታል፡፡ አይቮሪያዊው አማካይ ካድር ኩሊባሊ ሳኑሚ ላይ በሰራው ጥፋት የማስጠንቀቂያ ካርድ ተመልክቷል፡፡ ደደቢቶች በተደጋጋሚ በፈጣን መልሶ ማጥቃት ወደ ቡና የግብ ክልል ለመድረስ ጥረት እደረጉ ይገኛሉ፡፡ ሳምሶን ጥላሁን በኤልያስ ማሞ ላይ በሰራው ጥፋት የማስጠንቀቂያ ካርድ ተመልክቷል፡፡ አስቻለው ግርማ ወጥቶ ግብ ጠባቂው ዮሃንስ በዛብህ ገብቷል ሀሪሰን ሄሱ ከግብ ክልል ውጪ ኳስ በእጅ በመንካቱ በቀይ ካርድ ከሜዳ ተሰናብቷል፡፡ኢትዮጵያ ቡናዎች ያገኙትን መልካም የግብ ማስቆጠር አጋጣሚ ሳሚ ሳኑሚ ቢያገኝም የግቡ ቋሚ መልሶበታል፡፡በፈጣን የመልሶ ማጥቃት ደደቢቶች ያገኙትን ኳስ ሰለሞን ሀብቴ ቢሞክርም ሀሪሰን በቀላሉ ይዞበታል፡፡ቢጫ ካርድ አስራት መገርሳ በኤልያስ ላይ በሰራው ጥፋት የጨዋታውን የመጀመርያ የማስጠንቀቂያ ካርድ ተመልክቷል፡፡ የቅጣት ምቱን ኢኮ ፊቨር ቢሞክረውም በግቡ አናት ወደ ውጪ ወጥቷል፡፡ ኤልያስ ማሞ አክርሮ የመታው ኳስ በግቡ አናት ወደ ውጪ ወጥቷል፡፡ በወንድይፍራው ስህተት የተገኘውን ኳስ ሽመልስ ወደ ጎል አሻምቶ ዳዊት ፍቃዱ ቢሞክረውም ሀሪሰን በቀላሉ ይዞታል፡፡ ጨዋታው በተጀመረ በ35ኛው ሴኮንድ ሳሚ ሳኑሚ የቀድሞው ክቡ አምበል ላይ በሰራው ጥፋት ደደቢቶች ቅታት ምት አግንተዋል፡፡ የሁለቱም ቡድን ተጫዋቾች ወደ ሜዳ በመግባት ሰላታ እየተለዋወጡ ይገኛሉ፡፡